PATVIRTINTA

 Kauno rajono savivaldybės mero

 2024 m. balandžio 2 d. potvarkiu Nr. MP-382

**REGIONINĖS PAŽANGOS PRIEMONĖS NR. 11-002-02-11-02 (RE) „UŽTIKRINTI ILGALAIKĖS PRIEŽIŪROS PASLAUGŲ PLĖTRĄ“ PROJEKTO „****MOBILIŲ KOMANDŲ APRŪPINIMAS AUTOMOBILIAIS KAUNO RAJONO SAVIVALDYBĖJE“ PARTNERIŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ projekto „Mobilių komandų aprūpinimas automobiliais Kauno rajono savivaldybėje“(toliau – Projektas) partnerių atrankos tvarkos aprašas (toliau – Aprašas) nustato reikalavimus Projekto partneriams, reglamentuoja paraiškų teikimo tvarką ir vertinimą, partnerių atrankos komisijos (toliau – Komisija) darbo organizavimą.
2. Aprašas parengtas vadovaujantis:
	1. Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairėmis, patvirtintomis Lietuvos Respublikos sveikatos apsaugos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“ (toliau – Gairės).
	2. Mobilioji komanda šiose Gairėse suprantama kaip jau veikianti ir ambulatorines slaugos paslaugas namuose teikianti specialistų komanda, kuri, vadovaudamasi Ambulatorinių slaugos paslaugų namuose teikimo reikalavimų aprašu, patvirtintu Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ (toliau – Reikalavimų aprašas), teikia asmens sveikatos priežiūros paslaugas ir užtikrina socialinių paslaugų teikimą vienu iš būdų, nurodytų Reikalavimų apraše. Ambulatorinės slaugos paslaugos namuose
	(toliau – ASPN) – tai licencijuojamos asmens sveikatos priežiūros paslaugos, teikiamos paciento namuose, siekiant užtikrinti slaugos paslaugų tęstinumą, patenkinti paciento slaugos poreikius namų sąlygomis ir skatinti paciento savirūpą.
3. Projekto tikslas – aprūpinti mobilias komandas automobiliais.
4. Projekto tinkama finansuoti veikla ir tikslinės grupės yra:

|  |  |
| --- | --- |
| **Finansuojama veikla** | **Tikslinės grupės** |
| Mobilių komandų aprūpinimas automobiliais | Bet kokio amžiaus asmenys, kuriems yra nustatyta negalia, darbingumo lygis ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos, taip pat asmenys, kuriems ilgalaikė priežiūra reikalinga dėl psichikos sveikatos sutrikimų (sergantys senatvine demencija ir Alzheimerio liga). Taip pat senatvės pensinio amžiaus sulaukę asmenys, dėl amžiaus iš dalies ar visiškai netekę gebėjimų savarankiškai rūpintis savo asmeniniu (šeimos) gyvenimu ir dalyvauti visuomenės gyvenime bei sergantys lėtinėmis ligomis, kuriems reikalingos ilgalaikės priežiūros paslaugos, taip pat jų šeimos, vietos bendruomenės |

1. Projekto metu numatoma aprūpinti mobilias komandas automobiliais.
2. Maksimali Projektui įgyvendinti galimų skirti lėšų suma – 100 000 Eur (vienam Projekto partneriui maksimaliai galima skirti lėšų suma ne daugiau kaip 35 000 Eur). Skiriamas finansavimas iš ES fondų lėšų negali viršyti 85 proc. visų tinkamų finansuoti projekto išlaidų. Partneris (-iai) privalo prisidėti prie įgyvendinamo projekto finansavimo ne mažiau kaip 15 proc. visų tinkamų finansuoti projekto išlaidų. Projekto tinkamų finansuoti išlaidų dalis, kurios nepadengia projektui skiriamo finansavimo lėšos ir netinkamos finansuoti projekto išlaidos, turi būti finansuojamos iš projekto partnerio (-ių) lėšų.
3. Atrankos tikslas – atrinkti Projekto partnerį (-ius), kuris (kurie) atitiktų Apraše nurodytus kriterijus. Partnerių atrenkama tiek, kiek pakanka suplanuoto finansavimo. Jei paskutiniam partneriui suplanuotų lėšų nepakanka pilna apimtimi, Komisija teikia kandidatui į partnerius paklausimą dėl sutikimo prisidėti prie projekto didesne nei 15 proc. visų tinkamų finansuoti išlaidų dalimi.
4. Projekto veiklos turi būti baigtos vykdyti ne vėliau kaip iki 2027 m. gruodžio 31 d. Išskirtinais atvejais projekto veiklų terminas galės būti pratęsiamas, tačiau ne ilgiau kaip iki
2029 m. gruodžio 31 d.
5. Informacija apie atranką skelbiama Kauno rajono savivaldybės internetinėje svetainėje www.krs.lt.

**ii skyrius**

**REIKALAVIMAI IŠLAIDŲ TINKAMUMUI**

1. Vykdant Projektą pagal Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ veiklą „Mobilių komandų aprūpinimas darbui reikalinga įranga ir priemonių komplektais bei automobiliais“ tinkamos finansuoti išlaidos yra:

10.1. Vienai įstaigai 1 (vienas) elektromobilis (M1 klasės lengvasis automobilis) su įkrovimo stotele (jei yra pagrįstas poreikis).

10.2. Išlaidos už medicininę įrangą ir elektromobilį ir jo įkrovimo stotelę, kurios buvo finansuotos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ lėšomis, nefinansuojamos šios pažangos priemonės lėšomis, kad būtų išvengta tų pačių išlaidų dvigubo finansavimo.

10.3. Projekto lėšomis įsigytos transporto priemonės priekinės automobilio durelės projekto tęstinumo laikotarpiu privalo būti pažymėtos asmens sveikatos priežiūros įstaigos pavadinimu ir (ar) logotipu su užrašu, pvz., „Ambulatorinės slaugos paslaugos namuose“, „Ilgalaikės priežiūros paslaugos“. Ant transporto priemonės išorės klijuojamas lipdukas (ar kita lygiavertė priemonė) turi būti gerai matomas (-a).

10.4. Projekto lėšomis įsigyto automobilio padangos privalo atitikti aukščiausios klasės padangoms taikomus išorinio riedėjimo triukšmo reikalavimus ir dviejų aukščiausių klasių padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą Europos Parlamento ir Tarybos reglamente (ES) 2020/740 (231).

**III skyrius**

**REIKALAVIMAI PARTNERIAMS**

11. Projekto partneriu gali būti asmens sveikatos priežiūros įstaiga, kuri turi ASPN paslaugas teikiančią specialistų komandą ir atitinka visus Projekto kriterijus:

11.1. ASPN paslaugas teikianti specialistų komanda šias paslaugas teikia pagal Ambulatorinių slaugos paslaugų namuose teikimo reikalavimų aprašo naujausią redakciją. ASPN paslaugas teikiančių specialistų komanda šias paslaugas teikia ne trumpiau nei 12 mėn. iki savivaldybės administracijos atliktos Projekto partnerio atrankos;

11.2. ASPN paslaugas teikianti įstaiga turi registracijos adresą Kauno rajono savivaldybės teritorijoje arba Kauno miesto savivaldybėje, tačiau teikia ASPN paslaugas ir Kauno rajono savivaldybės gyventojams;

11.3. ASPN paslaugas teikianti specialistų komanda šias paslaugas 2023 metais savivaldybėje suteikė didžiausiam unikalių asmenų skaičiui.

12. Partneriu negali būti įstaiga, jeigu:

12.1. Yra likviduojama;

* 1. Yra neįvykdžiusi mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
	2. Paraiškoje arba jos prieduose pateiks klaidinamą arba melagingą informaciją;
	3. Neatitinka bent vieno iš Projekto kriterijų.
1. Projekto partneris turi atitikti šiuos bendruosius reikalavimus:
	1. Teisės dokumentuose (įstatuose, nuostatuose, individualios veiklos pažymoje, verslo liudijime ir kt.) yra numatyta galimybė teikti ASPN paslaugas;

Vadovas neturi teistumo arba teistumas yra išnykęs ar panaikintas;

Asmeniui, kuris yra juridinis asmuo, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms) arba įstaigai;

Asmuo, kuris yra juridinis asmuo, neturi su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba pagal kitos valstybės teisės aktus, kiekvienu atveju skola neviršija 50 Eur (ši nuostata netaikoma įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);

Asmeniui nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo (ši nuostata netaikoma viešiesiems juridiniams asmenims);

Asmeniui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų (šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų).

**IV SKYRIUS**

**PARAIŠKŲ TEIKIMAS**

1. Įstaigos, norinčios dalyvauti Projekto partnerių atrankoje, turi užpildyti paraišką (1 priedas).
2. Paraiška turi būti pasirašyta asmens, turinčio teisę veikti įstaigos vardu, nurodant vardą, pavardę ir pareigas, bei patvirtinta antspaudu, jei tokį antspaudą įstaiga privalo turėti.
3. Paraiška turi būti užpildyta šiais būdais:

 16.1. Kompiuteriu lietuvių kalba, atspausdinta ir kartu su kitais teikiamais dokumentais susegta į aplanką. Visi paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė. Paskutinio lapo antroje pusėje paraiška turi būti patvirtinta įstaigos ar jo įgalioto asmens parašu, nurodytas įgalioto asmens vardas, pavardė, pareigos bei paraišką sudarančių lapų skaičius;

 16.2. Jei paraiška pateikiama elektroniniu paštu visi kiti kartu su ja privalomi pateikti dokumentai turi būti pateikti viename *pdf* formato ar kito formato, kurį būtų galima peržiūrėti naudojantis *Microsoft Office* programine įranga, faile. Jie gali būti pateikiami naudojant specialias didelės apimties byloms siųsti pritaikytas programas ir (ar) mainavietes internete, kur paraiška ir kiti dokumentai būtų prieinami iki Projekto pabaigos.

 17. Kartu su paraiška atrankai privaloma pateikti šiuos dokumentus:

17.1. dokumentus, pagrindžiančius projekto išlaidų pagrįstumą (sudarytos sutartys, komerciniai pasiūlymai, nuorodos į rinkoje esančias kainas);

17.2. Įstaigos steigimo dokumentų (įstatų arba nuostatų) kopiją;

17.3. Vadovo ar jo įgalioto asmens pasirašytą laisvos formos pažymą, kad:

17.3.1. Įstaiga nėra likviduojama;

17.3.2. Įstaiga yra įvykdžiusi mokesčių ar socialinio draudimo įmokų mokėjimo įsipareigojimus pagal Lietuvos Respublikos teisės aktus;

17.3.3. Nevyksta teisminiai ginčai ar nėra įsiteisėjęs teismo sprendimas, kad įstaiga pažeidė kitą sutartį dėl paramos skyrimo iš Europos Sąjungos arba Lietuvos Respublikos valstybės biudžeto lėšų.

18. Įstaiga gali pateikti ir kitus dokumentus ir (arba) informaciją, reikalingą paraiškos vertinimui bei papildomus dokumentus, galinčius padėti vertinti paraišką.

1. Partneriai teikia paraiškas šiais būdais:

19.1. Elektroninėmis priemonėmis, pasirašyta kvalifikuotu elektroniniu parašu, teikiama
el. paštu info@krs.lt. el. laiško antraštėje turi būti nurodyta Regioninės pažangos priemonės
Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ Projekto „Mobilių komandų aprūpinimas automobiliais Kauno rajono savivaldybėje“;

19.2. Pasirašyta popierinė paraiška su priedais teikiama užklijuotame voke su užrašu Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ Projekto „Mobilių komandų aprūpinimas automobiliais Kauno rajono savivaldybėje“ Kauno rajono savivaldybės administracijai, adresu – Savanorių pr. 371, 49500 Kaunas. Paraiškos priimamos darbo dienomis nuo 8.00 val. iki 17.00 val. (penktadieniais – iki 15.45 val.). Paraiška gali būti pateikta registruotu laišku, per pašto kurjerį arba įteikta nurodytu adresu. Paraiška turi būti pateikta iki skelbime, paskelbtame Kauno rajono savivaldybės interneto svetainėje www.krs.lt, nustatyto termino paskutinės dienos.

20. Visos būtinų pateikti dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.

21. Atrankoje dalyvaujanti įstaiga iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu atrankos komisija jį gauna pateiktą raštu iki paraiškų pateikimo termino pabaigos.

22. Konkursas laikomas įvykusiu, kai pateikiama bent viena Paraiška.

23. Atrankai pasibaigus, paraiškos įstaigoms negrąžinamos. Paraiškos saugomos Lietuvos Respublikos teisės aktų nustatyta tvarka.

**V SKYRIUS**

**ATRANKOS KOMISIJOS DARBO ORGANIZAVIMAS**

24. Atrankai pateiktas paraiškas vertina Kauno rajono savivaldybės mero (toliau – Savivaldybės mero) potvarkiu sudaryta Projekto partnerių atrankos komisija (toliau – Komisija), sudaroma iš ne mažiau kaip 3 narių.

25. Komisijos darbą organizuoja ir jai vadovauja Komisijos pirmininkas, jam
nesant – Komisijos pirmininko pavaduotojas.

26. Komisijos darbo forma yra uždari posėdžiai. Posėdžiai yra teisėti, kai juose dalyvauja ne mažiau kaip du trečdaliai Komisijos narių.

27. Pirmame Komisijos posėdyje visi nariai pasirašo konfidencialumo pasižadėjimą ir nešališkumo deklaraciją (3 priedas).

28. Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus traukiami atsakomybėn teisės aktų nustatyta tvarka.

29. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos balsai pasiskirsto po lygiai, lemiamą balsą turi Komisijos pirmininko, jam nesant – Komisijos pirmininko pavaduotojo balsas.

30. Komisijos sprendimai įforminami protokolu, kurį pasirašo posėdžio pirmininkas ir Komisijos sekretorius, paskirtas Savivaldybės mero potvarkiu. Komisijos sekretorius pasirašo Konfidencialumo pasižadėjimą dėl informacijos konfidencialumo užtikrinimo, šios informacijos viešo neskelbimo ir neplatinimo (4 priedas).

31. Protokolai parengiami ne vėliau kaip per 3 darbo dienas po posėdžio.

32. Pirmasis posėdis sušaukiamas ne vėliau kaip per 10 darbo dienų nuo paskutinės paraiškų pateikimo atrankai dienos.

33. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs Komisijos narys, prieš pradėdamas nagrinėti paraiškas, turi nusišalinti, prieš tai pranešęs Komisijos pirmininkui. Jeigu Komisijos narys nenusišalina, o vėliau dėl to kyla interesų konfliktas, jo vertinimo rezultatai laikomi negaliojančiais.

34. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei šiuo Aprašu.

35. Komisijos posėdžių protokolai ir posėdyje svarstytų klausimų dokumentai saugomi Kauno rajono savivaldybės administracijoje Lietuvos Respublikos teisės aktų nustatyta tvarka.

**VI SKYRIUS**

**PARAIŠKŲ VERTINIMAS IR PARTNERIŲ ATRANKA**

36. Paraiškų vertinimas turi būti atliktas ne vėliau kaip per 10 darbo dienas nuo paraiškų pateikimo termino pabaigos.

37. Paraiškos atitikties vertinimą atlieka Komisija, kuri patikrina, ar paraiška atitinka Aprašo 11 punktą.

38. Jeigu vertinant paraišką nustatoma, kad ji neatitinka nurodytų reikalavimų, Komisija el. paštu paprašo įstaigos pateikti trūkstamą informaciją, nustato patikslinimų pateikimo terminą, kuris negali būti ilgesnis kaip 3 darbo dienos.

39. Įstaigai nepateikus prašomos informacijos, Komisija priima sprendimą atmesti paraišką ir apie tai per 3 darbo dienas el. paštu informuoja įstaigą.

40. Paraiškos kokybės vertinimas atliekamas užpildant vertinimo formą (2 priedas). Paraišką vertina ne mažiau kaip du Komisijos nariai, išskyrus sekretorių.

41. Atranką laimi įstaiga, kuri atitinka visus kriterijus ir suteikia paslaugų didžiausiam asmenų skaičiui. Atrankoje dalyvauti negali įstaigos, kurios neatitinka visų kriterijų.

42. Atrankos nelaimėjusios įstaigos apie rezultatus per 5 darbo dienas informuojamos el. paštu, nurodant sprendimo priėmimo priežastis ir apskundimo tvarką.

43. Partnerių sąrašas atsižvelgiant į Komisijos siūlymus tvirtinamas Savivaldybės mero potvarkiu.

44. Atranką laimėjusios įstaigos apie tai informuojama el. paštu per 5 darbo dienas nuo partnerių sąrašo patvirtinimo dienos, o apie atrankos rezultatus skelbiama Savivaldybės interneto svetainėje.

**VII SKYRIUS**

**BAIGIAMOSIOS NUOSTATOS**

1. Įstaigos yra atsakingos už teikiamų dokumentų ir duomenų teisingumą.
2. Įstaigos el. paštu siunčiami klausimai ir prašymai, susiję su paraiškos teikimu atrankai, laikomi oficialiais.
3. Savivaldybės meras neprisiima atsakomybės, jei dėl paraiškoje nurodytų klaidingų duomenų ryšiams palaikyti (adreso, telefono, fakso numerio, el. pašto adreso) įstaigos nepasiekia laiškai arba su ja negalima susisiekti telefonu.
4. Savivaldybės meras su atrinktomis įstaigomis sudaro Jungtinės veiklos sutartį, kurioje nustatomos tarpusavio teisės ir pareigos įgyvendinant projektą.
5. Savivaldybės mero potvarkiai gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_